04/05/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Modificación da lista definitiva de persoas admitidas e excluídas ao proceso selectivo para elaborar unha lista de selección de persoal temporal para postos de técnico/a superior en informática (A1)

ANUNCIO RESOLUCIÓN NÚMERO 17059/2021, DO 30/04/2021, POLA QUE SE MODIFICA A RP 7016/2021, Do 01/03/2021, RELATIVA AO PROCESO SELECTIVO PARA ELABORAR UNHA LISTA DE PERSOAL TEMPORAL PARA POSTOS DE TÉCNICO/A SUPERIOR EN INFORMÁTICA (A1) Por resolución número 17059/2021, do 30 de abril de 2021, que se transcribe a continuación, o presidente da Deputación Provincial da Coruña, D. Ricardo Santiago Baouat Marinoni, aprobou modificar a RP 7016/2021 de 01/03/2021: “Advertido erro material na Resolución 7016/2021 de 01/03/2021 relativo ás probas selectivas para elaborar unha lista de aspirantes a nomeamentos como funcionarios interinos e/ou contratacións laborais temporais para postos de técnico/a superior en informática (A1). RESOLVO: Modificar a Resolución 7016/2021 no sentido seguinte: Onde di: …EXCLUÍDO/A…DOUKALI SURIO, GURJEET … NON ACREDITA A TITULACIÓN ESIXIDA E NON ACREDITA O PAGO DA TAXA. Debe dicir: …ADMITIDO/A…PIREZ BOUGHASSAL, ALICIA ELIZABETH KAUZAR…. O texto definitivo da Resolución será polo tanto o seguinte: “Rematado o prazo de presentación de solicitudes para participar nas probas selectivas convocadas no BOP núm.174, do 19 de outubro de 2020, para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de técnico superior en informática (subgrupo A1) e tendo en conta as bases da convocatoria, que foron aprobadas pola Xunta de Goberno en sesión ordinaria o día 2 de outubro de 2020, ao amparo do artigo 34 da Lei 7/1985, de 2 de abril, de bases de réxime local, RESOLVO: Primeiro. –Aprobar a lista provisional de admitidos e excluídos ás ditas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles, que se contarán a partir do día seguinte ao da publicación, para presentar reclamación ou poder emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Os/as aspirantes que, dentro do prazo sinalado, non emenden a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realización das probas. Segundo. –Aprobar a relación definitiva de persoas admitidas e excluídas ao proceso selectivo para elaborar unha lista para a selección de persoal funcionario interino e/ou laboral temporal para postos de técnico superior de informática (A1): Terceiro. –Nomear ao tribunal cualificador do proceso selectivo, que terá a seguinte composición: Cuarto. –A realización do primeiro exercicio terá lugar o día 5 de maio, ás 10.00 horas, na Sala Juanjo Gallo da Deputación Provincial da Coruña (6.º andar, Avda. Porto da Coruña, núm.2, 15003 A Coruña). Tendo en conta as recomendacións das autoridades sanitarias fronte á COVID-19, adóptanse as seguintes medidas preventivas para protexer a saúde de todas as persoas implicadas no proceso selectivo e evitar o contaxio e a propagación da Covid-19: Tanto nas zonas comúns (accesos, aseos, corredores) como na zona do exame, será obrigatorio: o uso de máscaras, preferentemente hixiénicas e cirúrxicas; o mantemento dunha distancia mínima interpersoal de 1,5 metros e o uso de xel hidroalcohólico, seguindo as instrucións do persoal de seguridade e dos membros do Tribunal ou dos seus colaboradores. Os accesos e as saídas do edificio e da zona do exame deberán ser ordenadas, en fila e gardando a distancia interpersoal obrigatoria. As persoas aspirantes deberán acudir co DNI (ou, no seu defecto, permiso de conducir ou pasaporte), retirándose a máscara o tempo imprescindible para a súa identificación. Así mesmo, acudirán provistos de bolígrafo azul ou negro, de maneira individual para non compartir. O incumprimento das medidas de protección suporá a exclusión do proceso selectivo. A presente resolución, que pon fin á vía administrativa, é susceptible de interposición de recurso potestativo de reposición ante o Presidente desta Deputación, no prazo dun mes dende a publicación desta resolución, de acordo co establecido na Lei 39/2015, do 1 de outubro, do procedemento administrativo común das administracións públicas; ou directamente de recurso contencioso-administrativo no prazo de dous meses ante o Xulgado do Contencioso Administrativo competente, de acordo coa Lei 29/1998, reguladora da xurisdición contencioso-administrativa. Todo isto sen prexuízo de calquera outro que estime procedente.” A Coruña, 30 de abril de 2021. O presidente A secretaria Acctal. PDFR 26013 do 29/07/2019 O Deputado Antonio Leira Piñeiro M.ª Amparo C. Taboada Gil